open-index/open-wikipedia-markdown huggingface dataset:
இணைகரம்

frame|right|ஒரு இணைகரம்.
**இணைகரம்** என்பது நான்கு பக்கங்களைக் கொண்ட ஒரு தள வடிவமாகும். இதன் இரண்டு சோடி எதிர்ப் பக்கங்களும் ஒன்றுக்கொன்று இணையாகவும் (சமாந்தரமாகவும்), சம நீளம் கொண்டவையாகவும் இருக்கும். அத்துடன் இணைகரத்தின் எதிர்க் கோணங்கள் ஒன்றுக்கொன்று சமமாக இருக்கும். ஒவ்வொரு இணைகரமும் ஒரு பல்கோணமாகும். மேலும் குறிப்பாக ஒரு நாற்கரம் ஆகும்.

வேறு வடிவில் சொல்வதானால் சம நீளமான, இரட்டை சமாந்தரக் கோடுகளால் அடைக்கப் பெற்ற வடிவம் இணைகரம் ஆகும், கோணங்கள் செங்கோணம் என்று வரும்போது அவ்விணைகரம் செவ்வகம் என்றும், கோணங்கள் செங்கோணங்களாகவும் அத்துடன், அயற்பக்கங்களும் சமனாக வரும்போது அவ்விணைகரம் சதுரம் என்றும் அழைக்கப்படும்.

= இயல்புகள் =
படிமம்:Parallelogram.svg
* எதிரெதிர் பக்கங்கள் சமமானவை.
* எதிரெதிர் கோணங்கள் சமமானவை.
* எதிர்ப்பக்கங்கள் ஒருபோதும் இணைவதில்லை.
* இணைகரத்தின் மூலைவிட்டங்கள் ஒன்றையொன்று சமமாக வெட்டும். 
* இணைகரத்தின் பரப்பளவானது அடிப்பக்கத்தை செங்குத்துயரத்தால் பெருக்கி வரும் பெறுமானமாகும். 
* இணைகரத்தின் பரப்பளவானது மூலைவிட்டங்களால் ஏற்படும் இரு முக்கோணங்களின் பரப்பளவின் கூட்டுத் தொகையாகும்.

= வகைகள் =
* செவ்வகம் - கோணங்களை செங்கோணமாகக் கொண்ட இணைகரம் 
250px

* சாய்சதுரம் - நான்கு பக்கங்களும் சமமாகக் கொண்ட இணைகரம்.
thumb|left|சாய்சதுரங்கள்

* சதுரம் - கோணங்கள் செங்கோணங்களாகவும், நான்கு பக்கங்களும் சமமாகவும் கொண்ட இணைகரம்.
220px

= இணைகரத்தின் பரப்பளவு =
இணைகரத்தின் பரப்பளவானது அடிப்பக்கத்தை செங்குத்துயரத்தால் பெருக்கி வரும் பெறுமானமாகும்.
A = B X H 
thumb|left|250px|நீல நிறத்தில் உள்ளதே இணைகரத்தின் பரப்பளவு

## மேற்கோள்கள்

பகுப்பு:நாற்கரங்களின் வகைகள்
பல்கோணம்

**பல்கோணம்** அல்லது **பல்கோணி** (*Polygon*) என்பது குறிப்பிட்ட எண்ணிக்கையான பக்கங்களைக் கொண்ட மூடிய தள வடிவமாகும். பல்கோணத்தை ஆக்குகின்ற நேர்கோட்டுப் பகுதிகள் *பக்கங்கள்* அல்லது *விளிம்புகள்* எனப்படும். அடுத்தடுத்த பக்கங்கள் சந்திக்கும் புள்ளிகள் *உச்சிகள்* என அழைக்கப்படும். குறிப்பிட்ட பல்கோணம் ஒரு எளிய பல்கோணமாயிருப்பின், அதன் பக்கங்கள் ஒரு *பல்கோணப் பகுதியின்* எல்லையைக் குறிக்கும். அத்துடன் பல்கோணம் என்பது சில சமயம் பல்கோணப் பகுதியின் உட்பகுதியையோ அல்லது பகுதியையும் எல்லையையும் சேர்த்தோ குறிப்பதுண்டு.

## பெயர்களும் வகைகளும்

160px|none|thumb|ஓர் எளிமையான குழிவான அறுகோணம்
160px|none|thumb|ஒரு சிக்கலான ஐங்கோணம்

பல்கோணங்கள் அவற்றின் பக்கங்களின் (கோணங்களினதும்) எண்ணிக்கையைக் கொண்டு பெயரிடப்படுகின்றன. எடுத்துக்காட்டாக எட்டுப் பக்கங்களைக் கொண்ட பல்கோணம் எண்கோணம் ஆகும். 

## பெயரிடல் வகைப்பாடு

பல்கோணங்களின் பெயரிடல் வகைப்பாடு (*Taxonomic Classification*) கீழேயுள்ள படத்தின் மூலம் விளக்கப்பட்டுள்ளது:-

`
                                                பல்கோணம்
                                                /          \
                                       எளிமையான       சிக்கலான
                                          /     \
                                    குவிவு     குழிவு
                                     /
                               சுழற்சிமுறை 
                                 /    
                         ஒழுங்கான
`

* பல்கோணம் ஒன்று தனியான ஒன்றையொன்று குறுக்கிடாத எல்லைகளைக் கொண்டிருப்பின் அது *எளிமையான பல்கோணம்* எனப்படும். அல்லாவிடின் அது *சிக்கலான பல்கோணம்* ஆகும்.
* ஓர் எளிமையான பல்கோணத்தின் உட்கோணங்கள் 180°இற்குக் குறைவாகக் காணப்படின் அது *[[குவிவுப் பல்கோணம்]]* எனவும் 180°இற்கு மேற்படின் அது *[[குழிவுப் பல்கோணம்]]* எனப்படும்.
* குவிவுப் பல்கோணியொன்றின் உச்சிகள் யாவும் ஒரு வட்டத்தின் பரிதியிலிருப்பின் அப்பல்கோணி வட்டப்பல்கோணி எனப்படும்.
* வட்டப்பல்கோணியொன்றின் பக்கங்கள் அல்லது கோணங்கள் யாவும் சமனாயின் அப்பல்கோணி ஒழுங்கான பல்கோணி எனப்படும். ஒரே பக்க எண்ணிக்கை கொண்ட ஒழுங்குப் பல்கோணிகள் வடிவொத்தவையாக இருக்கும். 

ஒழுங்கான பல்கோணங்கள் பின்வருவனவற்றை உள்ளடக்குகின்றன:
* சமபக்க முக்கோணம் 
* சதுரம்
* ஒழுங்கான ஐங்கோணம்
* ஒழுங்கான அறுகோணம்

## இயல்புகள்

### கோணம்
ஒரு பல்கோணம், அது ஒழுங்கானதாயினும், ஒழுங்கற்றதாயினும், சிக்கலானதாயினும், எளிமையானதாயினும், அதன் பக்கங்களின் எண்ணிக்கையளவு கோணங்களைக் கொண்டிருக்கும். *n* பக்கங்களைக் கொண்ட ஒரு பல்கோணத்தின் உட்கோணங்களின் கூட்டுத்தொகை (*n*−2)π ஆரையன்கள் (அல்லது (*n*−2)180°), அத்துடன் ஒரு ஒழுங்கான பல்கோணத்தின் ஒரு உட்கோணத்தின் அளவு (*n*−2)π/*n* ஆரையன்கள் (அல்லது (*n*−2)180°/*n*, அல்லது (*n*−2)/(2*n*).

ஒரு சமகோண முக்கோணியானது சமபக்க முக்கோணியாகும்..

## இவற்றையும் பார்க்கவும்
* ஒயிலரின் தொடர்பு

பகுப்பு:பல்கோணிகள்
எனியாக்

thumb|right

**எனியாக்** (**E**lectronic **N**umerical **I**ntergrator **A**nalizer and **C**omputer -*ENIAC*) என்பது இரண்டாம் உலகப் போர் காலத்தில் அமெரிக்கப் படைத்துறையினரால் (ராணுவத்தினால்) உருவாக்கப்பட்ட ஒரு மின்னணுவியல் கணினி ஆகும். இராணுவத்தின் ஏவுகணை தாக்குதல் சார்ந்த தேவைகளுக்காக இது வடிவமைக்கப்பட்டது.

இதுவே உலகின் முதல் முழுமையான மின்னணுவியல் கணினியாக கருதப்படுகிறது. இக்கணினியின் எடை 30 டன் (தொன்), நீளம் 100 அடி, உயரம் 8 அடி.

இதில் 17,468 வெற்றிடக் குழாய்கள் (Vacuum Tubes) பயன்படுத்தப்பட்டன. இதன் காரணமாக இதனை இயக்க 200 கிலோ வாட் மின்சாரம் தேவைப்பட்டது. அத்தோடு மிக அதிகளவான வெப்பத்தையும் வெளியிட்டது. இவ்வெப்பம் காரணமாக இதன் பகுதிகள் பழுதடைந்து விடுவதால் இது அடிக்கடி செயலிழந்தமை அக்காலத்தில் எனியாக்கின் முக்கிய போதாமைகளுள் ஒன்றாக இருந்தது.

இக்கணினி 1943 க்கும் 1945 க்கும் இடைப்பட்ட காலப்பகுதியில் உருவாக்கப்பட்டது.

**எனியாக்** இன் பெறுமதி அக்காலத்தில் 500,000 அமெரிக்க டாலர்களாகும்.

## முக்கிய பாகங்கள்

எனியாக் கணினியின் முக்கிய பாகங்கள் வருமாறு,

* Cycling Unit
* Master Programmer Unit
* Function Table
* Accumulator
* Digit Trays

இவைதவிர மேலும் சில பாகங்களையும் இக்கணினி கொண்டிருந்தது.

* Punch Card Reader
* Card Puncher
* Card Printer
* Division Unit
* Square-root Unit

## மேற்கோள்கள்

பகுப்பு:கணினி வகைகள்
துடிப்பு அகல குறிப்பேற்றம்

நிலை மாற்றியின் துடிப்பின் நீள அளவை மாற்றுவதன் மூலம், வெளியீட்டில் வெளிப்படும் மின்னழுத்தை மாற்றக்கூடியவாறு அமையும் கட்டுப்பாட்டு அமைப்பே **துடிப்பு அகல குறிப்பேற்றம் - து.அ.கு (Pulse Width Modulation)**. பொதுவாக, நிலை மாற்றியின் அலை எண் மாறாமல் இருக்கும், ஆனால் அதன் துடிப்பு நீளம் அமைப்பு இயக்க நிலவரங்களுக்கு ஏற்றவாறு மாறி அமைப்பின் கட்டுப்பாட்டை நிர்வகிக்க உதவும்.

துடிப்பின் நீள வித்தியாசங்களில் தகவல்களை பிரதிநிதித்துவம் செய்வதன் மூலம் து.நீ.ப தகவல் பரிமாற்றத்துக்கும் பயன்படுகின்றது.

## கணித விபரிப்பு

: துடிப்பு காலம்/அலை நீள காலம் (உள்ளீடு மின்னழுத்தம்) = வெளியக மின்னழுத்தம்

## நுட்பிய சொற்கள்

* நிலை மாறி - Switch
* துடிப்பு - Pulse
* உள்ளீடு - Input
* வெளியீடு - Output
* பண்பேற்றம் - Modulation
* மின்னழுத்தம் - Voltage
* அலை எண் - Frequency
* அமைப்பு - System
* அமைப்பு கட்டுப்பாடு - Control System
* நிலவரம் - State, Performance, Situation

பகுப்பு:தொலைத்தொடர்பு
பகுப்பு:மின்னணுவியல்
மலாவி

**மலாவி** (*Malawi*) தென்கிழக்கு ஆப்பிரிக்காவில் அமைந்துள்ளது. வடகிழக்கே தான்சானியா, வடமேற்கே சாம்பியா, கிழக்கு, தெற்கு, மேற்குப் பகுதிகள் மொசாம்பிக், ஆகிய நாடுகளால் சூழப்பட்ட ஒரு நாடு ஆகும். இது 'ஆப்பிரிக்காவின் இதமான இதயம்' என்ற அடைபெயர் கொண்டு அழைக்கப்படுகின்றது. மலாவியின் மிகப் பெரிய நகரமான லிலொங்வே (Lilongwe) அதன் தலைநகரமாக இருக்கின்றது.

2016 ஜனவரி 1 வப்பட்ட கணக்கீட்டின்படி, மலாவியில் ஏறக்குறைய 17.7 மில்லியன் மக்கள் தொகை இருக்கின்றது. இந்நாட்டின் தேசிய மொழியாக சிச்சேவா (Chichewa)வும், ஆட்சி மொழியாக ஆங்கிலமும் இருக்கின்றன.

இந்நாடு மிகவும் பின் தங்கிய, வறுமையான நாடுகளில் ஒன்று. விவசாயத்தையே பெரும்பாலும் நம்பி வாழும் இந்நாட்டு மக்களின் உணவுத் தேவையைப் பூர்த்தி செய்வது இன்னும் கேள்வி குறியாக இருக்கின்றது. மலாவியில் எயிட்ஸ் நோய் பரவும் தன்மை மிக அதிகமாக இருப்பதுடன், அதுவே இறப்பிற்கான முக்கிய காரணியாகவும் உள்ளது.

மலாவியின் கிழக்குப் பகுதியில் ஏரி மலாவி என்று அழைக்கப்படும் ஒரு பாரிய ஏரி அமைந்துள்ளது. இது மலாவி நாட்டின் கிழக்குக் கரையின் முக்கால்வாசி தூரத்தை ஆக்கிரமித்துள்ளது. இந்த ஏரி மொசாம்பிக், தான்சானியா நாடுகளின் நிலப் பகுதிகளின் சில பகுதிகளை மலாவியிலிருந்து பிரிக்கின்றது. இது தன்சானியாவின் தெற்குப் பகுதியிலும், மொசாம்பிக்கின் மேற்குப் பகுதியிலும் அமைந்துள்ளதுடன், தன்சானியாவிலும், மொசாம்பிக்கிலும் ஏரி நியாசா என்றும் அழைக்கப்படுகின்றது. இந்த ஏரியானது உலகிலுள்ள ஏரிகளில் பரப்பளவில், 9 ஆவது பெரிய ஏரியாகவும், உலகிலுள்ள நன்னீர் ஏரிகளில் 3 ஆவது ஆழமான ஏரியாகவும் இருக்கின்றது. உயிரியல் பல்வகைமையில், முக்கியமாக நன்னீர் மீன் வகைகளில், மிக முக்கியத்துவம் பெற்றிருப்பதனால் இந்த ஏரி ஐக்கிய நாடுகள் கல்வி, அறிவியல், பண்பாட்டு நிறுவனம் தெரிவு செய்திருக்கும் உலகப் பாரம்பரியக் களங்களில் ஒன்றாகவும் இருக்கின்றது. இந்த ஏரியின் உயிரியல் பல்வகைமையைப் பேணிப் பாதுகாப்பதற்கான திட்டங்களும் செயல்படுத்தப்பட்டு வருகின்றன. 
இந்நாட்டின் ஊடே ஷயர் ஆறும் ஓடுகின்றது.

## மேற்கோள்கள்

## வெளி இணைப்புகள்
* CIA World Fact Book - Malawi 
* http://www.tourismmalawi.com/
* Critical window closing fast for 12 million hungry Southern Africans, UN warns


பகுப்பு:முன்னாள் பிரித்தானியக் குடியேற்றங்கள்
பகுப்பு:நிலம்சூழ் நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
வைகாசி

thumb|300px|right|வைகாசி மாதத்தில் சூரியனின் நிலை.
தமிழர் காலக்கணிப்பு முறையின்படி ஆண்டின் இரண்டாவது மாதம் **வைகாசி** ஆகும். இம் மாதப் பெயர் விசாக நட்சத்திரத்தின் பெயரையொட்டி ஏற்பட்டது. சூரியன் மேட இராசியை விட்டு, இடப இராசிக்குள் புகும் நேரம் வைகாசி மாதப் பிறப்பு ஆகும். சூரியன் இடப இராசிக்குள் பயணம் செய்யும் காலப் பகுதியே இம் மாதம் ஆகும். வைகாசி மாதம் 31 நாள் 24 நாடி 12 விநாடிகளைக் கொண்டது.

தமிழ் மாத வரிசையில் வைகாசி இரண்டாவது மாதம் ஆகும். சூரியன் ரிஷப ராசியில் சஞ்சரிக்கும் காலத்தை இது குறிக்கிறது. இம்மாதம் பெரும்பாலும் ஆங்கில நாட்காட்டியின் மே மற்றும் ஜூன் மாதங்களில் அமைகிறது. கோடை காலத்தின் உச்சமாக கருதப்படும் அக்கினி நட்சத்திரம் எனப்படும் கத்திரி வெயில் இம்மாதத்தில்தான் நிறைவடைகிறது. வைகாசி மாதம் ஆன்மீக ரீதியாகவும், வாழ்வியல் ரீதியாகவும் மிகுந்த முக்கியத்துவம் வாய்ந்ததாகக் கருதப்படுகிறது. குறிப்பாக, முருகப்பெருமானின் அவதார தினமான வைகாசி விசாகம் இம்மாதத்தின் பௌர்ணமி அன்று மிகச்சிறப்பாகக் கொண்டாடப்படுகிறது. திருச்செந்தூர், பழநி போன்ற அறுபடை வீடுகளிலும் மற்ற முருக ஆலயங்களிலும் அன்று சிறப்பு வழிபாடுகள் நடைபெறுகின்றன.

சைவ சமயத்தைப் போலவே வைணவ சமயத்திலும் இம்மாதம் தனிச்சிறப்பு பெறுகிறது. பன்னிரு ஆழ்வார்களில் முதன்மையானவரான நம்மாழ்வார் வைகாசி விசாகத்தன்று அவதரித்ததால், ஆழ்வார்திருநகரி போன்ற வைணவத் தலங்களில் பிரம்மோற்சவம் விமரிசையாகக் கொண்டாடப்படுகிறது. மேலும், காஞ்சிபுரம் வரதராஜப் பெருமாள் கோவில் கருட சேவை போன்ற புகழ்பெற்ற வைணவத் திருவிழாக்களும் இம்மாதத்தில் நிகழ்கின்றன. புத்த மதத்தைப் பின்பற்றுபவர்களுக்கு வைகாசி பௌர்ணமி என்பது புத்தர் அவதரித்த, ஞானம் பெற்ற மற்றும் மறைந்த தினமான புத்த பூர்ணிமாவாக அமைகிறது.

இம்மாதம் திருமணங்கள் மற்றும் சுப காரியங்கள் செய்வதற்கு மிகவும் ஏற்ற மாதமாகக் கருதப்படுகிறது. சித்திரை மாதத்தில் வெயிலின் தாக்கம் அதிகமாக இருப்பதால், பலரும் வைகாசி மாதத்தில் சுப நிகழ்வுகளைத் திட்டமிடுகின்றனர். வேளாண்மைத் தொழில் செய்பவர்களுக்கு இது அறுவடைக்கு பிந்தைய ஓய்வு மற்றும் அடுத்த சாகுபடிக்குத் தயாராகும் காலமாகும். பழங்காலத் தமிழ் இலக்கியங்களில் இம்மாதத்தின் இயற்கை எழில் மற்றும் வெப்பத்தின் தன்மை குறித்துப் பல்வேறு குறிப்புகள் காணப்படுகின்றன.  நீர் நிலைகளில் தீர்த்தவாரி ஆடுதல், கோவில்களில் வசந்த உற்சவம் நடத்துதல் போன்ற மரபுகள் இம்மாதத்தின் வெப்பத்தைத் தணிக்கும் விதமாகப் பின்பற்றப்படுகின்றன.

## தமிழ் மாதங்கள்

## இவற்றையும் பார்க்கவும்
* தமிழ் மாதங்கள்
* சந்திர மாதம்
* காலக்கணிப்பு முறைகள்
* இந்திய வானியல்

## வெளியிணைப்புகள்
*ஆங்கில தேதியிலிருந்து தமிழ் தேதி வருவித்தல்
*தமிழ் நாட்காட்டி 

பகுப்பு:தமிழ் மாதங்கள்
ஆடி (மாதம்)

thumb|300px|right|ஆடி மாதத்தில் சூரியனின் நிலை.

தமிழ் நாட்காட்டியின்படி ஆண்டின் நான்காவது மாதம் **ஆடி**  () ஆகும். சூரியன் கடக இராசியுட் புகுந்து அதைவிட்டு வெளியேறும் வரையிலான 29 நாள், 28 நாடி, 12 விநாடி கொண்ட கால அளவே இம்மாதமாகும். வசதிக்காக இந்த மாதம் 30 அல்லது 31 நாட்களை உடையதாகக் கொள்ளப்படும். முற்காலத்தில் தமிழர் ஆடிப்பிறப்பைச் சிறப்பாகக் கொண்டாடுவர். தற்காலத்தில் இவ்வழக்கம் அருகிவிட்டது. இம்மாதத்தில் வரும் புதுநிலவு மறைந்த குடும்ப முன்னோர்களுக்கு ஆற்றங்கரை அல்லது கடற்கரையில் திதிக் கொடுக்கும் ஆடி அமாவாசை மற்றும் ஆறுகளில் புனல் பொங்கிவந்து ஆடிப்பட்டம் தேடி விதை விதைக்கும் திருநாளான ஆடி மாத பதினெட்டாம் நாள் ஆடிப்பெருக்கு ஆகியன கொண்டாடப்படுகின்றன. விவசாயத்தில் முதன்மையானது ஆடிப்பட்டம் ஆகும். அதாவது இது ஆடி மாதத்தில் பயிரிடப்படும் பட்டமாகும். ஆடிமாதத்தில் நாட்டார் தெய்வங்கள், குல தெய்வங்களுக்கு சிறப்பு வழிபாடுகள் நடத்தப்படுகின்றன. மாரியம்மனுக்கு வழிபாடு நடத்தி கூழ் காய்ச்சி ஊற்றுவர். ஆடிமாதம் பூர நட்சத்திரத்தில் அம்மனுக்கு ஆடிப் பூரம் கொண்டாடப்படுகிறது. அதேபோல அம்மனுக்கு ஆடி வெள்ளி அன்றும் சிறப்பானதாகும். ஆடி அமாவாசையன்று முன்னோர்களுக்கு படையல் இட்டு வழிபடும் வழக்கம் உள்ளது.  ஆடி மாதத்தில் புதுமணத் தம்பதியரை மணமகள் வீட்டுக்கு அழைத்து மணமகனை மட்டும் திருப்பி அனுப்பிவிட்டு மணமகளை  தங்கள் வீட்டிலேயே இந்த மாதம் வைத்துக் கொள்ளுவர்.

ஆடியின் பெயரால் பல சொற்கள் பழக்கத்தில் உள்ளன. அவை *ஆடிச் சொல் அத்தோடு போச்சு* என்று உறுதியற்ற சொல்லை ஆடியோடு ஒப்பிடுவர். ஆடி மாத மேகத்துக்கு *ஆடிக்கரு* என்று பெயருண்டு. ஆடிக்கரு ஏமாற்றாது என்ற சொல் வழக்கு உண்டு.
 
இந்த மாதத்தினோடு தொடர்புள்ள பழமொழிகள்:
* ஆடிப்பட்டம் தேடிவிதை 
* ஆடி மாதத்தில் குத்திய குத்து ஆவணி மாதத்தில் உளைப்பு எடுத்ததாம்
* ஆடிக்காற்றில் அம்மியும் பறக்கும்
* ஆடிக்கொரு தரம், அமாவாசைக்கு ஒரு தரம்
* ஆடிக்கு அழைக்காத மாமியாரைத் தேடிப்பிடி
* ஆடிக்காற்றில் இலவம்பஞ்சு பறந்தாற்போல
* ஆடிக்காற்றிலே அம்மி பறக்கையிலே இலவும் பஞ்சு எம்மாத்திரம்
* ஆடியிலே காத்தடித்தால் ஐப்பசியில் மழைவரும்
* ஆடிக்கு கூழும் அமுதம்
 
ஆடி மாதம் தட்சிணாயனம் (தென்திசையேகல்) ஆரம்பமாகிறது. ஆண்டினை இரண்டு அயனங்களாக (கதிர் நகர்வு) பிரிப்பர். ஆடி முதல் மார்கழி வரையிலான தட்சிணாயனமும், தை முதல் ஆனி வரை உத்திராயனமும் (வடதிசை நகர்தல்) ஆகும். காலை வேளையில் கதிரவன் வடகிழக்கு நோக்கி நகர்தலை விட்டு தென்கிழக்கு திசை ஏகுவான். இந்து தொன்மவியலில் இது சூரியனின் தேர் திசை திரும்புவதாக குறிப்பிடப்படுகிறது.

ஒன்று மழைக் காலத்தின் துவக்கத்தையும், மற்றொன்று கோடைக் காலத்தின் துவக்கத்தையும் குறிக்கிறது. மழைக்காலத்தின் துவக்கம் என்பதால் விதைப்புப் பணிகளை ஆடிமாதத்தில் துவங்குவது வழக்கம். இதனால் ஆடி மாதத்தில் தமிழர்களில் பெரும்பான்மையினர் திருமணம், புதவீடு புகுவிழா போன்ற விழாக்களை நடத்தும் வழக்கம் இல்லை. இதனால் கடைகளில் விற்பனை குறையும். அதை சரிக்கட்ட கடைகள் ஆடித் தள்ளுபடியை அறிவிப்பர். 

## தமிழ் மாதங்கள்

## இவற்றையும் பார்க்கவும்
* ஆடித் தள்ளுபடி
* சந்திர மாதம்
* காலக்கணிப்பு முறைகள்
* இந்திய வானியல்

## வெளியிணைப்புகள்
*ஆங்கில தேதியிலிருந்து தமிழ் தேதி வருவித்தல்
*தமிழ் நாட்காட்டி 

## மேற்கோள்கள்

பகுப்பு:தமிழ் மாதங்கள்
ஆவணி

thumb|300px|right|ஆவணி மாதத்தில் சூரியனின் நிலை.

காலக்கணிப்பில் தமிழர் வழக்கப்படி, ஆண்டின் ஐந்தாவது மாதம் **ஆவணி** () ஆகும். இம்மாதத்தை தமிழில் **மடங்கல், கார்** என்ற பெயர்களாலும் அழைப்பர். சூரியன் சிங்க இராசியுட் புகுந்து அங்கே வலம் வரும் காலமான 31 நாள், 02 நாடி, 10 விநாடிகளைக் கொண்டதே இம் மாதமாகும். வசதிக்காக இந்த மாதம் 31 நாட்களை உடையதாகக் கொள்ளப்படும்.

ஆவணி மாதங்களில் மாரியம்மனுக்கு *ஆவணி விரதம்* இருக்கும் பழக்கம் தமிழ்நாட்டில் உள்ளது. ஆன்மீக ரீதியாக ஆவணி மாதம் பல்வேறு முக்கியப் பண்டிகைகளைக் கொண்டுள்ளது. உலகெங்கும் வாழும் இந்துக்களால் மிகச் சிறப்பாகக் கொண்டாடப்படும் விநாயகர் சதுர்த்தி இம்மாதத்தில்தான் வருகிறது. களிமண்ணால் செய்யப்பட்ட பிள்ளையார் சிலைகளை இல்லங்களில் வைத்து வழிபட்டு, நீர் நிலைகளில் கரைக்கும் வழக்கம் தொன்றுதொட்டு உள்ளது. மேலும், மகாவிஷ்ணுவின் அவதாரமான கிருஷ்ணர் பிறந்த தினமான கோகுலாஷ்டமி அல்லது ஸ்ரீ கிருஷ்ண ஜெயந்தி இம்மாதத்தில் வெகுவிமரிசையாகக் கொண்டாடப்படுகிறது. பிராமணர்கள் மற்றும் பூணூல் அணியும் பழக்கம் உள்ளவர்கள் தங்கள் பூணூலை மாற்றிக்கொள்ளும் ஆவணி அவிட்டம் எனும் சடங்கும், அதன் தொடர்ச்சியாகச் செய்யப்படும் காயத்ரி ஜபமும் இம்மாதத்தின் பௌர்ணமி காலத்தில் நிகழ்கின்றன. கேரள மக்களின் அறுவடைத் திருவிழாவான ஓணம் பண்டிகையும் பெரும்பாலும் ஆவணி மாதத்திலேயே அமைகிறது.

இலக்கியம் மற்றும் வரலாற்றில் ஆவணி மாதம் கலைகளின் மாதமாகப் போற்றப்படுகிறது. மதுரையில் சொக்கநாதப் பெருமான் நிகழ்த்திய அறுபத்து நான்கு திருவிளையாடல்களில் சில முக்கிய நிகழ்வுகள் ஆவணி மூலத் திருவிழாவாக மதுரையில் கொண்டாடப்படுகின்றன.  சிவனின் திருவிளையாடல்களில் ஒன்றான *பிட்டுக்கு மண் சுமந்த கதை* ஆவணி மாதத்தில் விழாவாக கொண்டாடப்படுகிறது.

## தமிழ் மாதங்கள்

## இவற்றையும் பார்க்கவும்
* சந்திர மாதம்
* காலக்கணிப்பு முறைகள்
* இந்திய வானியல்
* ஆவணி அவிட்டம்
* ஆவணி சதுர்த்தி
* ஆவணி மூலம்

## மேற்கோள்கள்

## வெளியிணைப்புகள்
*ஆங்கில தேதியிலிருந்து தமிழ் தேதி வருவித்தல்
*தமிழ் நாட்காட்டி 

பகுப்பு:தமிழ் மாதங்கள்
எடிசன் விளைவு

thumb | வலதுதாமஸ் அல்வா எடிசன்(*Edison effect*) மின் விளக்குக்கு ஏற்ற கடத்தி பற்றி ஆராய்ச்சியில் இருந்தபொழுது, மின்குமிழ் சுற்றுடன் தொடர்பில்லாத ஒரு கம்பி அருகில் இருந்தது. எடிசன் நேர் மின்னழுத்தத்தை பிரயோகித்தபொழுது ஒரு மின் பொறி அருகிலிருந்த கம்பிநோக்கி பாய்ந்தது. ஆனால், எதிர்ம மின்னழுத்ததை பிரயோகித்தபொழுது அப்படி நிகழவில்லை. இவ் முக்கிய விளைவை எடிசன் அவதானித்து காப்புரிமை பெற்றதால், இவ் விளைவு **எடிசன் விளைவு** என கூறப்படுகின்றது. இதுவே இருமுனையம், திரிதடையம் ஆகியவறுக்கு பின்னர் அடிப்படையாக அமைந்தது.

வெப்ப அயனிகள் (*Thermions*) உலோகங்களில் ஏராளமான தனித்த அயனிலுள்ளன. இந்த உலோகங்களை சூடாக்கும் போது,எலக்ட்ரான்கள் அதிக ஆற்றலை வெப்பத்திலிருந்து பெற்றுக் கொள்கின்றன. இவ்வாற்றல் ஒரு திட்ட அளவைவிட அதிகமாக உள்ளபோது, எலக்ட்ரான்கள் வெளிப்படுகின்றன. இவ்வகை அயனிகள் வெப்ப அயனிகள் எனப்படுகின்றன. இவ்வகை அயனிகளின் சீரான ஓட்டமே வெப்ப அயனி மின்னோட்டத்திற்குக் காரணமாகும். எக்சு கதிர் குழாய்களில் வெப்ப அயனிகளே , இலக்கில் மோதி எக்சு கதிர்களைத் தோற்றுவிக்கின்றன.

## மேற்கோள்கள்

பகுப்பு:மின்காந்தவியல்
பகுப்பு:அணு இயற்பியல்
ஆனி

thumb|300px|right|ஆனி மாதத்தில் சூரியனின் நிலை.
சூரியமான முறையில் கணிக்கப்படும் தமிழ் நாட்காட்டியின்படி ஆண்டின் மூன்றாவது மாதம் **ஆனி** ஆகும். சூரியன் மிதுன இராசியுட் புகுந்து அதைவிட்டு வெளியேறும் வரையிலான 31 நாள், 36 நாடி, 38 விநாடி கொண்ட கால அளவே இம் மாதமாகும். வசதிக்காக இந்த மாதம் 32 நாட்கள், 33 நாட்கள் அல்லது 34 நாட்கள்  உடையதாகக் கொள்ளப்படும். 1974 ஆம் ஆண்டு தமிழ் வருடத்தில் ஆனி மாதம் 35 நாட்கள் கொண்டது.

## ஆனி மாதத்தில் பிறந்த பெரியார்கள்
*அருணகிரிநாதர் ஆனி மாதம் மூல நட்சத்திரம், பௌர்ணமி திதியில் பிறந்தவர் என்பர்.
*பெரியாழ்வார் ஆனி மாதம் சுக்கில பட்சம் ஏகாதசி ஞாயிறு சுவாதி நட்சத்திரத்தில் பிறந்தவர்.
*நாதமுனிகள் ஆனி மாதம் அனுச நட்சத்திரத்தில் பிறந்தவர்.

கோடை காலத்தின் வெப்பம் தணிந்து தென்மேற்கு பருவமழை தொடங்கும் ஒரு மாற்றுக் காலமாக இம்மாதம் கருதப்படுகிறது. வேளாண்மைத் தொழிலில் ஆனி மாதம் விதைப்பு மற்றும் உழவுப் பணிகளுக்கு உகந்ததாகத் திகழ்கிறது. "ஆனி அடித்தால் தான் அறுவடை உண்டு" என்ற பழமொழி இம்மாதத்தின் மழைப்பொழிவு விவசாயத்திற்கு எவ்வளவு முக்கியம் என்பதை உணர்த்துகிறது.

ஆன்மீக ரீதியாக ஆனி மாதம் சிவபெருமானின் நடராஜர் வடிவத்திற்கு அர்ப்பணிக்கப்பட்ட மாதமாகும். குறிப்பாக, ஆனி மாதத்தின் உத்திரம் நட்சத்திரத்தன்று நடைபெறும் ஆனித் திருமஞ்சனம் உலகப் புகழ்பெற்ற திருவிழாவாகும். சிதம்பரம் நடராஜர் ஆலயத்தில் இந்த விழா மிகவும் விமரிசையாகக் கொண்டாடப்படுகிறது. ஓராண்டில் நடராஜருக்கு நடைபெறும் ஆறு அபிஷேகங்களில் ஆனித் திருமஞ்சனம் மற்றும் மார்கழி ஆருத்ரா தரிசனம் ஆகிய இரண்டு மட்டுமே பகல் நேரத்தில் நடைபெறும் மிக முக்கியமான நிகழ்வுகளாகும். மேலும், வைணவத் தலங்களில் ஜேஷ்டாபிஷேகம் எனப்படும் பெரிய திருமஞ்சனம் இம்மாதத்தில் நடைபெறுகிறது. ஸ்ரீரங்கம் ரங்கநாதர் ஆலயத்தில் கருவறை மூர்த்திகளுக்குத் தைலக் காப்பு இடுதல் மற்றும் அபிஷேகங்கள் செய்வது போன்ற வைணவ மரபுகள் ஆனி மாதத்தில் பின்பற்றப்படுகின்றன.

இம்மாதம் பல ஆழ்வார்கள் மற்றும் நாயன்மார்களின் அவதாரத் திருநாள்களைக் கொண்டுள்ளது. உதாரணமாக, பன்னிரு ஆழ்வார்களில் ஒருவரான பெரியாழ்வார் ஆனி மாதம் சுவாதி நட்சத்திரத்தில் அவதரித்தார். சைவ சமயக் குரவர்களில் ஒருவரான மாணிக்கவாசகர் ஆனி மகம் நட்சத்திரத்தில் இறைவனுடன் கலந்ததாகக் கருதப்படுகிறது. இம்மாதத்தின் பௌர்ணமி தினத்தை குரு பூர்ணிமாவாகக் கருதி ஆசிரியர்களையும் ஞானிகளையும் போற்றும் வழக்கம் உள்ளது.

## குருபூசைகள்
*மாணிக்கவாசகர் குருபூசை ஆனி மாதம் மகம் நட்சத்திரம்

## தமிழ் மாதங்கள்

## இவற்றையும் பார்க்கவும்
* சந்திர மாதம்
* காலக்கணிப்பு முறைகள்
* இந்திய வானியல்

## வெளியிணைப்புகள்
*ஆங்கில தேதியிலிருந்து தமிழ் தேதி வருவித்தல்
*தமிழ் நாட்காட்டி 

பகுப்பு:தமிழ் மாதங்கள்
தெற்கு

thumb|தெற்கு
**தெற்கு**(*South*) என்பது ஒரு திசையைக் குறிக்கும். இத்திசை சூரியன் உதிக்கும் திசையில் நிற்பவருக்கு வலது புறத்திலுள்ள திசையைக் குறிக்கும். தெற்கு திசை வடக்கு திசைக்கு எதிர்புறத்திலும்,கிழக்கு, மேற்கு  திசைகளுக்குச் செங்குத்தாகவும் இருக்கும் திசையாகும்.

## பலுக்கல்
ஒரு வரைபடத்தில் கீழ் நோக்கி இருப்பது தெற்கு திசையாகும்.. இந்த மரபு திசைகாட்டியின் பயன்பாட்டினால் நடைமுறைக்கு வந்தது. திசைக்காட்டியின் முட்கள் எப்பொழுதும் மேல்புறமாக வடக்கு நோக்கி இருக்கும். தெற்கு திசை வடக்கு திசையிலிருந்து 180° திசைவில் அமைந்து இருக்கும்.

## மேற்கோள்கள்

## வெளியிணைப்புகள்
* தெற்கு திசை அறியும் வழி

பகுப்பு:திசைகள்
கிழக்கு

thumb|கிழக்கு
**கிழக்கு**(*EAST*) என்பது ஒரு திசையைக் குறிக்கும். தமிழில் இது கீழ்த்திசை என்றும் அறியப்படுகிறது. இத்திசை சூரியன் உதிக்கும் திசையைக் குறிக்கும்.இச்சொல் பெயர்ச்சொல், உரிச்சொல் அல்லது வினையுரிச்சொல்லாகப் பயன்படுத்தப்படுகிறது. நான்கு முக்கியமான திசைகளில் (திசைகாட்டி புள்ளிகளில்) கிழக்கும் ஒன்று. மேற்கு திசைக்கு எதிர்புறத்திலும், வடக்கு, தெற்கு திசைகளுக்குச் செங்குத்தாகவும் இருக்கும் திசையாகும். திசைகாட்டியின் மேற்புறம் வலது பக்கம் காட்டுவதைக் கொண்டு, இவ்வழக்கம் உருவானது எனலாம். பூமி கிழக்கு நோக்கி சுழன்று சூரியனை வலம் வருவதால் சூரியன் கிழக்கில் தோன்றி மேற்கில் மறைகின்றது..

## பலுக்கல்
ஒரு வரைபடத்தில் வலது புறம் இருப்பது கிழக்குத் திசையாகும். இந்த மரபு திசைகாட்டியின் பயன்பாட்டினால் நடைமுறைக்கு வந்தது. திசைக்காட்டியின் முட்கள் எப்பொழுதும் மேல்புறமாக வடக்கு நோக்கி இருக்கும். கிழக்குத் திசை வடக்குத் திசையிலிருந்து 90° திசைவில் அமைந்து இருக்கும்.

## மேற்கோள்கள்

## வெளியிணைப்புகள்
* பூமி சுழலும் திசை 

பகுப்பு:திசைகள்
வடக்கு

thumb|வடக்கு
**வடக்கு**(*North*) என்பது நான்கு திசைகளில் ஒரு திசையைக் குறிக்கும். இத்திசை சூரியன் உதிக்கும் திசையான கிழக்குத் திசையை நோக்கி நிற்பவருக்கு இடது புறத்திலுள்ள திசையைக் குறிக்கும்.

## நிலப்படம் குறித்தல்
வழக்கமாக, எப்போதும் நிலப்படங்களை வரையும்போது அதன் மேற்பகுதியானது வடக்குத் திசையாக இருக்கும்படி வரைவதே வழக்கம். குறிப்பாக வடக்குத் திசையானது, மேற்கத்தைய கலாச்சாரத்தின் படி அடிப்படை அல்லது நியம திசையாகப் பயன்படுத்தப்பட்டு வருகின்றது. வடக்குத் திசையானது (வெளிப்படையாக அல்லது மறைமுகமாக) மற்றைய அனைத்துத் திசைகளையும் வரையறுக்கப் பயன்படுத்தப்படுகின்றது.

## காந்த வடக்கு
சரியாகச் செயற்படும் காந்தத் திசையறி கருவி காட்டும் வடக்குத் திசையே  காந்த வடக்கு ஆகும். காந்த வடக்கு உண்மை வடக்கில் இருந்து சற்று விலகியுள்ளது. இரண்டுக்கும் இடையிலான வேறுபாடு காந்த விலக்கம் எனப்படுகிறது. பெரும்பாலான நடைமுறைத் தேவைகளுக்கு இந்த வேறுபாடு கவனத்துக்கு எடுத்துக்கொள்ளப்படுவது இல்லை. ஆனால், துல்லியமான திசை தேவைப்படும் இடங்களில் இந்த வேறுபாட்டைக் கவனத்தில் கொள்வது அவசியம்.

பகுப்பு:திசைகள்
மேற்கு

thumb|மேற்கு
**மேற்கு** (*West*) என்பது ஒரு திசையைக் குறிக்கும். இத்திசை சூரியன் மறையும் திசையைக் குறிக்கும்.

காலையில் கதிரவன் எழும் திசையை நோக்கி நின்று நம் கைகள் இரண்டையும் தோளுயரத்திற்கு உயர்த்தி நின்றால், நம் வலக்கை காட்டும் திசை தெற்கு, இடக்கை காட்டும் திசை வடக்கு, நம் முதுகுப்புறம் மேற்கு. திசைகாட்டியின் மேற்புறம் வலது பக்கம் காட்டுவதைக் கொண்டு, இவ்வழக்கம் உருவானது எனலாம். பூமி கிழக்கு நோக்கி சுழன்று சூரியனை வலம் வருவதால் சூரியன் கிழக்கில் தோன்றி மேற்கில் மறைகின்றது

மரபுப்படி ஒரு வரைபடத்தின் இடது பக்கம் மேற்கு ஆகும்.

## பலுக்கல்
ஒரு வரைபடத்தில் இடது புறம் இருப்பது மேற்கு திசையாகும். இந்த மரபு திசைகாட்டியின் பயன்பாட்டினால் நடைமுறைக்கு வந்தது. திசைக்காட்டியின் முட்கள் எப்பொழுதும் மேல்புறமாக வடக்கு நோக்கி இருக்கும். மேற்கு திசை வடக்கு திசையிலிருந்து 270° திசைவில் அமைந்து இருக்கும்.

## மேற்கோள்கள்

## வெளியிணைப்புகள்
* பூமி சுழலும் திசை 

பகுப்பு:திசைகள்
புரட்டாசி

thumb|300px|right|புரட்டாசி மாதத்தில் சூரியனின் நிலை.

**புரட்டாசி** (புரட்டாதி) தமிழ் நாட்காட்டியின்படி ஆண்டொன்றின் ஆறாவது மாதம் ஆகும். சூரியன் கன்னி இராசியுட் புகுந்து அதைவிட்டு வெளியேறும் வரையிலான 30 நாள், 27 நாடி, 22 விநாடி கொண்ட கால அளவே இம் மாதமாகும். வசதிக்காக இந்த மாதம் 31 நாட்களை உடையதாகக் கொள்ளப்படும்.

இந்துக்களின் பெண் தெய்வ வழிபாட்டில் ஒன்பது இரவுகள் கொண்டாடப்படும் முக்கிய பண்டிகைகளில் ஒன்றான நவராத்திரி, புரட்டாதி மாதத்தில் அமாவாசை கழிந்த பூர்வபட்ச பிரதமை திதியில் ஆரம்பித்து நவமி வரை கொண்டாடப்படுகிறது.  இதையொட்டி வீடுகளில் கொலு வைத்தல், கலைமகளை வழிபடும் சரஸ்வதி பூஜை மற்றும் ஆயுத பூஜை போன்ற வைணவ மற்றும் சைவ ஒற்றுமை திருவிழாக்கள் நடைபெறுகின்றன.

ஆன்மீக ரீதியாக புரட்டாசி மாதம் மகாவிஷ்ணு வழிபாட்டிற்கு மிகவும் உகந்த மாதமாகும். குறிப்பாக, திருப்பதி ஏழுமலையான் மற்றும் பிற பெருமாள் கோவில்களில் சனிக்கிழமைகள் விசேஷமாகக் கொண்டாடப்படுகின்றன. புரட்டாசி சனிக்கிழமைகளில் மக்கள் மாவிளக்கு ஏற்றி வழிபடுவதையும், பெருமாளுக்குத் தளிகை இடுவதையும் பெரும் பேறாகக் கருதுகின்றனர். மேலும், இம்மாதத்தில் வரும் மகாளய அமாவாசை முன்னோர்களுக்குத் திதி கொடுப்பதற்கும் பித்ருக்களை வழிபடவும் மிகச்சிறந்த நாளாகக் கருதப்படுகிறது.

வாழ்வியல் மற்றும் உணவு முறையில் புரட்டாசி மாதம் பல கட்டுப்பாடுகளைக் கொண்டுள்ளது. இம்மாதத்தில் பெரும்பாலான தமிழர்கள் அசைவ உணவுகளைத் தவிர்த்து சைவ உணவை மட்டுமே உட்கொள்கின்றனர். கோடை காலம் முடிந்து மழைக்காலம் தொடங்கும் இந்த மாற்றுக் காலத்தில், செரிமான மண்டலத்தைப் பாதுகாக்கவும் உடல் நலனைப் பேணவும் இத்தகைய உணவு முறை மாற்றங்கள் முன்னோர்களால் வகுக்கப்பட்டன. மேலும், நீர் நிலைகள் நிரம்பி வழியும் இக்காலத்தில் இயற்கைக்கும் இறைவனுக்கும் நன்றி செலுத்தும் விதமாகப் பல கிராமியத் திருவிழாக்களும் நடைபெறுகின்றன. கல்வி மற்றும் கலைகளைத் தொடங்குவதற்கு உகந்த விஜயதசமி திருநாளும் இம்மாதத்தின் இறுதியில் வருகிறது.

## புரட்டாசி குறித்த பழமொழிகள்
*பகலில் பொன்னுருக காயும், இரவில் மண்ணுருக பெய்யும் (பகலில் கடும் வெயிலும், இரவில் நல்ல மழையும் பெய்யும் மாதம்).

## தமிழ் மாதங்கள்

## இவற்றையும் பார்க்கவும்
* சந்திர மாதம்
* காலக்கணிப்பு முறைகள்
* இந்திய வானியல்

## வெளியிணைப்புகள்
*ஆங்கில தேதியிலிருந்து தமிழ் தேதி வருவித்தல்
*தமிழ் நாட்காட்டி

பகுப்பு:தமிழ் மாதங்கள்
ஐப்பசி

thumb|300px|right|ஐப்பசி மாதத்தில் சூரியனின் நிலை.

தமிழ் காலக் கணிப்பு முறைப்படி ஆண்டின் ஏழாவது மாதம் **ஐப்பசி** ஆகும். சூரியன் துலா இராசியுட் புகுந்து அதைவிட்டு வெளியேறும் வரையிலான 29 நாள், 54 நாடி, 07 விநாடி கொண்ட கால அளவே இம் மாதமாகும். வசதிக்காக இந்த மாதம் 29 அல்லது 30 நாட்களை உடையதாகக் கொள்ளப்படும்.

வடகிழக்கு பருவமழை தீவிரமடையும் ஒரு காலமாக இம்மாதம் திகழ்கிறது. "ஐப்பசி அடைமழை" என்ற சொற்றொடர் இம்மாதத்தின் மழைப்பொழிவின் சிறப்பை உணர்த்துகிறது.

ஆன்மீக ரீதியாக ஐப்பசி மாதம் ஒளியின் மாதமாகப் போற்றப்படுகிறது. உலகெங்கும் வாழும் தமிழர்களால் மிகுந்த உற்சாகத்துடன் கொண்டாடப்படும் தீபாவளித் திருநாள் இம்மாதத்தின் தேய்பிறை சதுர்த்தசி அன்று வருகிறது.  தீபங்களை ஏற்றி இருளை நீக்கி ஒளியைப் பரப்பும் திருவிழாவாக இது அமைகிறது. மேலும், சைவ சமயத்தில் மிக முக்கியமான நிகழ்வான ஐப்பசி அன்னாபிஷேகம் இம்மாதத்தின் பௌர்ணமி அன்று நடைபெறுகிறது. உலகிலுள்ள அனைத்து உயிர்களுக்கும் உணவு அளிக்கும் இறைவனுக்கு நன்றி செலுத்தும் விதமாக, சிவலிங்கத் திருமேனி முழுவதையும் சமைத்த அன்னத்தால் மூடி அலங்கரித்து வழிபாடு செய்யப்படுகிறது.

இம்மாதத்தின் மற்றொரு சிறப்பம்சம் கந்த சஷ்டி விழா ஆகும். முருகப்பெருமான் சூரபத்மனை அழித்து வெற்றிகொண்ட நிகழ்வை நினைவுகூரும் வகையில் ஆறு நாட்கள் விரதம் இருந்து சூரசம்ஹாரம் கொண்டாடப்படுகிறது. மேலும், காவிரி ஆற்றில் புனித நீராடும் "துலா ஸ்நானம்" ஐப்பசி மாதம் முழுவதும் கடைப்பிடிக்கப்படுகிறது. குறிப்பாக ஐப்பசி மாத கடைசி நாளன்று மயிலாடுதுறை போன்ற தலங்களில் "கடைமுகம்" என்ற பெயரில் பல்லாயிரக்கணக்கான மக்கள் ஆற்றில் நீராடுகின்றனர். வேளாண்மைத் தொழிலில் இது பயிர்கள் செழித்து வளரும் காலமாகவும், குளங்கள் மற்றும் ஏரிகள் நீர் நிரம்பும் காலமாகவும் அமைகிறது.

## தமிழ் மாதங்கள்

## இவற்றையும் பார்க்கவும்
* சந்திர மாதம்
* காலக்கணிப்பு முறைகள்
* இந்திய வானியல்

## வெளியிணைப்புகள்
*ஆங்கில தேதியிலிருந்து தமிழ் தேதி வருவித்தல்
*தமிழ் நாட்காட்டி 

பகுப்பு:தமிழ் மாதங்கள்
கார்த்திகை (தமிழ் மாதம்)

thumb|300px|right|கார்த்திகை மாதத்தில் சூரியனின் நிலை.

பெரும்பாலான தமிழ் மக்களால் பயன்படுத்தப்பட்டுவரும் மரபுவழி நாட்காட்டியின்படி ஆண்டின் எட்டாவது மாதம் **கார்த்திகை** ஆகும். தமிழில் **பாகுலம்** என்றால் கார்த்திகை மாதத்தைக் குறிக்கும். சூரியனானது  தமிழில் **தேள்** என்று சொல்லப்படும் விருச்சிக இராசியுள் புகுந்து அங்கே பயணம் செய்யும் காலமான 29 நாள், 30 நாடி அல்லது நாழிகை, 24 விநாடி அளவே இம் மாதமாகும். வசதிக்காக இந்த மாதம் 29 அல்லது 30 நாட்களை உடையதாகக் எடுத்துக்கொள்ளப்படுகிறது.

இம்மாதம் குளிர் காலம் தொடங்கும் காலமாகவும், எங்கும் தீப ஒளி பிரகாசிக்கும் மாதமாகவும் போற்றப்படுகிறது.  சங்க கால இலக்கியங்கள் முதல் தற்கால பக்தி இலக்கியங்கள் வரை கார்த்திகை மாதத்தின் சிறப்புகள் விரிவாகப் பேசப்படுகின்றன.

ஆன்மீக ரீதியாக கார்த்திகை மாதம் ஒளி வழிபாட்டிற்கு உரியது. இம்மாதத்தின் பௌர்ணமி அன்று கொண்டாடப்படும் கார்த்திகை தீபம் மிகவும் புகழ்பெற்றது.  குறிப்பாகத் திருவண்ணாமலையில் மலையுச்சியில் மகா தீபம் ஏற்றப்படும் நிகழ்வு உலக அளவில் பிரசித்தி பெற்றது. அன்றைய தினம் வீடுகள் தோறும் அகல் விளக்குகளை ஏற்றி வைத்து மக்கள் வழிபடுகின்றனர். மேலும், முருகப்பெருமானுக்கு உகந்த மாதமாக இது கருதப்படுகிறது. கார்த்திகை மாதத்தின் கிருத்திகை நட்சத்திரத்தன்று முருகப் பெருமானுக்குச் சிறப்பு அபிஷேகங்கள் நடைபெறுகின்றன. சபரிமலை ஐயப்பன் கோவிலுக்குச் செல்லும் பக்தர்கள் கார்த்திகை மாதம் முதல் நாளிலேயே மாலை அணிந்து, ஒரு மண்டல கால விரதத்தைத் தொடங்குவது வழக்கமாக உள்ளது.

வாழ்வியல் முறையில் கார்த்திகை மாதம் நிலம் மற்றும் நீர் நிலைகளின் செழிப்பைக் குறிக்கிறது. இம்மாதத்தில் பெய்யும் மழையினால் பயிர்கள் விளைச்சலுக்குத் தயாராகின்றன. விஷ்ணு ஆலயங்களில் இம்மாதத்தில் "கைசிக ஏகாதசி" எனும் விழா விமரிசையாகக் கொண்டாடப்படுகிறது. மேலும், சோமவாரம் எனப்படும் திங்கட்கிழமைகளில் சிவபெருமானுக்குச் சங்காபிஷேகம் செய்யும் மரபு நீண்ட காலமாகப் பின்பற்றப்படுகிறது.  குளிர்ச்சியான சூழலில் தீபத்தின் வெப்பமும் ஒளியும் மனித மனதிற்கு அமைதியையும் நேர்மறை எண்ணங்களையும் வழங்குகின்றன.

## தமிழ் மாதங்கள்

## இவற்றையும் பார்க்கவும்
* சந்திர மாதம்
* காலக்கணிப்பு முறைகள்
* இந்திய வானியல்
* கார்த்திகை (நாள்மீன்)

## வெளியிணைப்புகள்
*ஆங்கில தேதியிலிருந்து தமிழ் தேதி வருவித்தல்
*தமிழ் நாட்காட்டி 

பகுப்பு:தமிழ் மாதங்கள்
தை

thumb|300px|right|தை மாதத்தில் சூரியனின் நிலை.

தமிழ் முறையில் கணிக்கப்பட்ட நாட்காட்டியின்படி ஆண்டின் பத்தாவது மாதம் **தை** ஆகும். இது தைசிய என்றும் பௌச/பௌட என்றும் வடமொழியில் குறிப்பிடப்படுகிறது. சூரியன் மகர இராசியுட் புகுந்து அதைவிட்டு வெளியேறும் வரையிலான 29 நாள், 27 நாடி, 16 விநாடி கொண்ட கால அளவே இம் மாதமாகும். வசதிக்காக இந்த மாதம் 29 அல்லது 30 நாட்களை உடையதாகக் கொள்ளப்படும். தை மாதப் பிறப்புத் தமிழர்களால் தைப்பொங்கல் பண்டிகையாகக் கொண்டாடப்படுகிறது. இது தமிழர்களுக்கே சிறப்பான பண்டிகையாதலால் தமிழர் திருநாள் என்றும், அறுவடையில் கிடைத்த புது நெல்லுக் கொண்டு சூரியனுக்குப் பொங்கலிட்டுப் படைக்கும் நாளாதலால் உழவர் திருநாள் என்றும் இந்தநாள் குறிப்பிடப்படுகின்றது.

தை மாதத்தின் முதல் நாள் அறுவடைத் திருநாளான தைப்பொங்கல் பண்டிகையாகக் கொண்டாடப்படுகிறது.  உழவுத் தொழிலுக்குத் துணை நின்ற இயற்கைக்கும், சூரியனுக்கும், கால்நடைகளுக்கும் நன்றி செலுத்தும் விதமாக இப்பண்டிகை மூன்று நாட்கள் கொண்டாடப்படுகிறது. முதல் நாள் தைப்பொங்கலாகவும் இரண்டாம் நாள்மாட்டுப் பொங்கலாகவும், , மூன்றாம் நாள் காணும் பொங்கலாகவும் அமைகிறது. ஜல்லிக்கட்டு எனப்படும் ஏறுதழுவுதல் வீர விளையாட்டு மாட்டுப் பொங்கல் அன்று தமிழகத்தின் பல பகுதிகளில் விமரிசையாக நடைபெறுகிறது.

"தை பிறந்தால் வழி பிறக்கும்" என்ற பொன்மொழிக்கு ஏற்ப, வாழ்வில் வளம் சேர்க்கும் மாதமாக இது போற்றப்படுகிறது.

ஆன்மீக ரீதியாக தை மாதம் முருகப்பெருமானுக்கு அர்ப்பணிக்கப்பட்ட மாதமாகும். இம்மாதத்தின் பௌர்ணமி மற்றும் பூசம் நட்சத்திரம் இணையும் நாளில் தைப்பூசம் திருவிழா கொண்டாடப்படுகிறது.  வடலூர் ராமலிங்க அடிகளார் நிறுவிய தைப்பூச ஜோதி தரிசனம் இந்நாளில் மிக முக்கியத்துவம் வாய்ந்தது. மேலும், தை அமாவாசை அன்று நீர் நிலைகளில் மக்கள் கூடித் தங்கள் முன்னோர்களுக்குத் திதி கொடுக்கும் சடங்குகளைச் செய்கின்றனர். வேளாண்மைத் தொழில் செய்பவர்களுக்கு அறுவடை முடிந்து தானியம் இல்லம் சேரும் ஒரு செழுமையான காலமாக இது அமைகிறது. மங்கல காரியங்கள் மற்றும் புதிய முயற்சிகளைத் தொடங்க தை மாதம் மிகவும் உகந்ததாகக் கருதப்படுகிறது.

## தமிழ் மாதங்கள்

## இவற்றையும் பார்க்கவும்
* சந்திர மாதம்
* காலக்கணிப்பு முறைகள்
* இந்திய வானியல்

## வெளியிணைப்புகள்
*ஆங்கில தேதியிலிருந்து தமிழ் தேதி வருவித்தல்
*தமிழ் நாட்காட்டி

## மேற்கோள்கள்

பகுப்பு:தமிழ் மாதங்கள்
மாசி

thumb|300px|right|மாசி மாதத்தில் சூரியனின் நிலை.

சூரியமான முறையில் கணிக்கப்படும் தமிழ் நாட்காட்டியின்படி ஆண்டின் பதினோராவது மாதம் **மாசி** ஆகும். சூரியன் கும்ப இராசியுட் புகுந்து அதைவிட்டு வெளியேறும் வரையிலான 29 நாள், 48 நாடி, 24 விநாடி கொண்ட கால அளவே இம் மாதமாகும். வசதிக்காக இந்த மாதம் 29 அல்லது 30 நாட்களை உடையதாகக் கொள்ளப்படும்.

வசந்த காலத்தின் தொடக்கமாகவும், குளிர் மெல்ல குறைந்து வெப்பம் சீராகும் ஒரு இடைநிலைக் காலமாகவும் இம்மாதம் திகழ்கிறது.

ஆன்மீக ரீதியாக மாசி மாதம் சிவபெருமான் வழிபாட்டிற்கு மிகவும் உகந்ததாகும். இம்மாதத்தின் தேய்பிறை சதுர்த்தசி அன்று மகா சிவராத்திரி விழா கொண்டாடப்படுகிறது.  அன்று இரவு முழுவதும் சிவ பக்தர்கள் விழித்திருந்து நான்கு கால பூசைகளில் பங்கேற்று இறைவனை வழிபடுகின்றனர். மேலும், இம்மாதத்தின் பௌர்ணமி அன்று வரும் மாசி மகம் திருவிழா மிகவும் புகழ்பெற்றது. இந்நாளில் புண்ணிய நதிகள், குளங்கள் மற்றும் கடல் போன்ற நீர் நிலைகளில் தீர்த்தவாரி உற்சவம் நடைபெறும். குறிப்பாகக் கும்பகோணத்தில் பன்னிரண்டு ஆண்டுகளுக்கு ஒருமுறை நடைபெறும் மகாமகம் விழா உலக அளவில் பிரசித்தி பெற்றது. தமிழ் நாட்டில் உள்ள பல கோயில்களில் மாசி தேரோட்டம் நடைபெறும்.

வாழ்வியல் முறையில் மாசி மாதம் பெண்களுக்குரிய மிக முக்கியமான நோன்பான காரடையான் நோன்பைக் கொண்டுள்ளது. மாசி மாதம் முடிந்து பங்குனி மாதம் பிறக்கும் வேளையில், சுமங்கலிப் பெண்கள் தங்கள் கணவர் நீண்ட ஆயுளுடன் வாழ வேண்டியும், திருமணமாகாத பெண்கள் நல்ல துணை அமைய வேண்டியும் இந்த நோன்பைக் கடைப்பிடிக்கின்றனர். மேலும், மாசி மாதத்தில் வரும் வளர்பிறை பஞ்சமி திருநாள் 'வசந்த பஞ்சமி' என்று கலைமகளுக்கு உரிய நாளாகக் கொண்டாடப்படுகிறது. வேளாண்மைத் தொழிலில் இது அறுவடைக்குப் பிந்தைய செழிப்பு மற்றும் அடுத்த பருவத்திற்கான திட்டமிடல் காலமாக அமைகிறது.

## தமிழ் மாதங்கள்

## இவற்றையும் பார்க்கவும்
* சந்திர மாதம்
* காலக்கணிப்பு முறைகள்
* இந்திய வானியல்

## வெளியிணைப்புகள்
*ஆங்கில தேதியிலிருந்து தமிழ் தேதி வருவித்தல்
*தமிழ் நாட்காட்டி

பகுப்பு:தமிழ் மாதங்கள்
புதுநிலவு

**புதுநிலவு, மறைமதி** அல்லது **அமாவாசை** என்பது நிலவின் முதல் கலை ஆகும். வானியல்படி நிலவும் கதிரவனும் ஒரே நேர்க்கோட்டில் வரும் நாளே புதுநிலவு ஆகும். இந்நாளில் கதிரவ ஒளியானது புவியில் இருந்து காண இயலாத நிலவின் பிற்பக்கத்தில் முழுமையாகப் பதிகிறது. எனவே இந்நாளில் புவியை நோக்கி இருக்கும் நிலவின் முற்பக்கம் ஒளியின்றி இருக்கும்.

நிலவு புவியைச் சுற்றும் வட்டப்பாதையானது சுமார் ஐந்து பாகைகள் அளவுக்கு சாய்வாக இருக்கிறது. எனவே புதுநிலவு நாட்களில் கதிரவ வெளிச்சத்தால் ஏற்படும் நிலவின் நிழல் பெரும்பாலும் புவியின் மீது விழுவதில்லை. அவ்வாறு விழும்போது கதிரவ மறைப்பு நிகழும்.

thumb|192x192px|29 மார்ச் 2006ல் நிகழ்ந்த முழுக் கதிரவ மறைப்பின் உச்ச நிலையின் போது புதுநிலவின் காட்சி
புதுநிலவு ஒரு இருள் நிறைந்த வட்டம் போன்று இருக்கும். இது எப்போதும் கதிரவனுடன் ஒரே நேரத்தில் எழுந்து மறைந்து விடுவதால் இதைக் காண இயலாமல் போகிறது. எனினும் முழுக் கதிரவ மறைப்பு நிகழ்வின் உச்ச நிலையின் போது மட்டும் புதுநிலவை வெறும் கண்களால் காண இயலும்.

சந்திரமானம் எனப்படும் நிலவை அடிப்படையாகக் கொண்ட சில காலக்கணிப்பு முறைகளில் புதுநிலவு நாளே மாதத்தின் முதல் நாளாகக் கொள்ளப்படுகிறது.

இந்து சமயத்தில் திதிகள் எனப்படும் சந்திர நாட்களுள் அமாவாசையும் ஒன்று.

## இவற்றையும் பார்க்கவும்
* முழுநிலவு, கதிரவ மறைப்பு
* வளர்பிறை, புதுநிலவு
* நிலவு மறைப்பு, நிலவின் கலை
* நிலா நாள், திதி
* கரணம், யோகம்
* இராசிச் சக்கரம், தமிழ் மாதங்கள்
* பஞ்சாங்கம், தமிழ்ப் புத்தாண்டு

## ஆதாரம்


பகுப்பு:வானியல்
பகுப்பு:காணொளிக் கோப்பு உள்ள கட்டுரைகள்
தமிழ் விசைப்பலகை தளக்கோலங்கள்

விசைப்பலகை ஒன்றின்மூலம் தமிழ் எழுத்தொன்றை உள்ளிடுவதற்கு/அச்சிடுவதற்கு அழுத்தவேண்டிய விசை/விசைகளின் ஒழுங்கும் வைப்புமுறையும் **தமிழ் விசைப்பலகை தளக்கோலம்** என்ப்படுகிறது.

தட்டச்சுப்பொறி பயன்பாட்டிலிருந்த காலத்தில் ஆரம்பித்து விசைப்பலகைகளை பயன்படுத்தி கணினி உள்ளீடுகளை செய்யும் இன்றைய காலம்வரை ஏராளமான விசைப்பலகை தளக்கோலங்கள் தமிழுக்கென உருவக்கப்பட்டு புழக்கத்திலிடப்பட்டிருக்கின்றன.

இவற்றை பருமட்டாக இரண்டு பிரிவுகளுள் அடக்கலாம்.

* எழுத்தியல் விசைப்பலகை தளக்கோலங்கள்
* ஒலியியல் விசைப்பலகை தளக்கோலங்கள்you தட்டச்சுப்பொ

## எழுத்தியல் விசைப்பலகை தளக்கோலங்கள்

இம்முறையில்,. ஒரு விசையை அழுத்துவதன்மூலம் ஒரு எழுத்து அல்லது எழுத்தின் பகுதி (*எ.கா. கொம்பு, புள்ளி*) அச்சிட/ உள்ளிடப்படுகிறது.

கீழே இவ்வாறான சில தளக்கோலங்கள் விபரிக்கப்படுகின்றன.

### தமிழ் தட்டச்சுப்பொறி வடிவம்

thumb|தட்டச்சுப்பொறியில் பயன்பட்ட தமிழ் விசைப்பலகை தளக்கோலம்

## ஒலியியல் விசைப்பலகை தளக்கோலங்கள்

thumb|தமிழ் ஒலியியல் முறை விசைப்பலகை தளக்கோலம் ஒன்று

குறித்த ஓர் எழுத்தை அச்சிட/உள்ளிட அவ்வெழுத்துக்குரிய ஒலியினை ஆக்கும் ஒலியன்களை குறிக்கும் விசைகளை ஒன்றன்பின் ஒன்றாக அழுத்தவேண்டியபடி வடிவமைக்கப்பட்ட தளக்கோலங்கள் இவையாகும்.  (*எ.கா. கு = க் + உ*)

இத்தகைய தளக்கோலங்கள் கணிப்பொறியின் வருகையின் பின் மென்பொருள் ஒன்றின் உதவியுடன் இயங்கும்படி வடிவமைக்கப்படுகின்றன.
இவ்வாறான தளக்கோலங்கள் சில..

### தமிழ் 99 தளக்கோலம் (அல்லது தமிழ் ஒலியியல் முறை)

பார்க்க: தனிக்கட்டுரை தமிழ் 99

thumb|தமிழ்99 விசைப்பலகை தளக்கோலம்

இதுவே தமிழ் உள்ளீடுகளுக்கான நியம விசைப்பலகை தளக்கோலமாகும்.

## ஆங்கில ஒலியியல் முறை
thumb|ஆங்கில ஒலியியல் முறை விசைப்பலகை வடிவம்

தமிழ் உள்ளீட்டு முறைகளில் புழக்கத்திலிருக்கும் பிரபலமான இன்னொரு நியமமாகும். புலம்பெயர் தமிழர்களை கவனத்திற்கொண்டு இதுவும் ஒரு நியமமாக அங்கீகரிக்கப்படதெனினும், இதுவே மிகப்பிரபலமானதாக மாறியிருக்கிறது.

 
தமிழ் எழுத்துக்களின் ஒலிக்கு சமமான ஆங்கில எழுத்துக்களை அல்லது எழுத்துக்களின் கோலத்தை தட்டுவதன் மூலம் தமிழ் எழுத்துக்களை உள்ளிடும் முறை, **ஆங்கில ஒலியியல் முறை** ஆகும்.

(*எ.கா. அம்மா = a+m+m+a+a*)

இம்முறையில் ஆங்கில எழுத்துக்களை பார்த்தவாறே நாம் உள்ளீடுகளை மேற்கொள்வதால் தனியாக தமிழ் எழுத்துக்கள் பொறிக்கப்பட்ட விசைப்பலகைகளை வாங்கவேண்டிய தேவை இல்லை. அத்தோடு, விசைப்பலகையில் எந்தெந்த விசை எந்தெந்த தமிழ் எழுத்துக்குரியது என நினைவில் வைத்திருக்கவேண்டிய அவசியமும் இல்லை. எந்தவொரு ஆங்கில எழுத்து பொறிக்கப்பட்ட விசைபலகையையும் பயன்படுத்தி இலகுவாக தமிழை உள்ளிடலாம். இதுவே ஆங்கில ஒலியியல் விசைப்பலகையின் பிரபலத்தன்மைக்கு காரணம்.

### தமிழ் VP தளக்கோலம்

### இன்ஸ்க்ரிப்ட் தளக்கோலம்

## மேலும் காண்க
* எழுத்துரு
* ரெங்கநாதன் விசைப்பலகை
* தமிழ் 99
* தமிழ்த் தட்டச்சு முறைகள்

பகுப்பு:தமிழ் விசைப்பலகைகள்
மார்க்சியப் பொருள்முதல் வாதம்

பொருள்முதல்வாதக் கொள்கை மீதான கார்ல் மார்க்சின் விரிவான விளக்கமே **மார்க்சியப் பொருண்முதல் வாதம்** (*Historical materialism*) எனப்படுகிறது.

மரபான பொருண்முதல் வாதத்தின்  மாறாநிலையை, போதாமையாக உணர்ந்த கார்ல் மார்க்ஸ், பொருண்முதல் வாதத்தினை இயக்கவியல் தத்துவத்தோடு இணைத்து இயங்கியற் பொருண்முதல் வாதமாக வளர்த்தெடுத்தார்.

இயக்கவியற் பொருண்முதல் வாதமும் வரலாற்றுப் பொருண்முதல் வாதமும் மார்க்சிய லெனினிய தத்துவ ஞானத்தின் அடிப்படை பகுதிகள் ஆகும். சமூகத்தின் வாழ்க்கையை ஆராய்கின்ற பகுதி வரலாற்றுப் பொருள் முதல் வாதமாகும்.

## பின்னணி
18ம் நூற்றாண்டின் பிற்பகுதியில் காண்ட் முதலான தத்துவஞானிகள் பொருள் முதல்வாதத்தை இயக்க மறுப்பியலுடன் பயன்படுத்தி வந்தனர். பொருள் முதல்வாதத்தை இயங்கியலுடன் இணைத்து இயக்கவியல் பொருள் முதல் வாத தத்துவத்தை மார்க்ஸ் உருவாக்கினார்.

## பொருண்முதல் வாதமும் கருத்துமுதல் வாதமும்

மனம், கடவுள், ஆன்மா எனும் கருத்துருவங்களே முதன்மையானது, மற்றவை எல்லாம் இரண்டாம் படியானது எனும் கருத்து முதல் வாதிகளின் முடிவினை முற்றாக கழித்ததாக பொருண்முதல் வாதத் தத்துவம் அமைகிறது.

கடவுள், மனம் போன்றவை புறச்சூழல் மீது செலுத்தும் தாக்கத்தினை விட, புறச்சூழல் மனம், மனித எண்ணம் ஆகியவற்றின் மீது செலுத்தும் தாக்கமே முதன்மையானது எனக் கருதுவதே பொருண்முதல் வாதம். இது கடவுட் கோட்பாட்டை முற்றாகக் கழித்து விலக்குகிறது.

## முக்கியக் கூறுகள்

மார்க்சின் பொருள்முதல்வாதக் கோட்பாடு பின்வரும் முக்கிய கூறுகளைக் கொண்டிருக்கிறது.

*உலகம் என்பது அதன் தன்மையிலேயே இயல்பிலேயே ஒரு பொருளாக அமைந்துள்ளது. 
* பொருள் அடிப்படையானது. மனம் அல்லது கருத்து இரண்டாம் படியானது. சிந்தனை என்பது மூளை என்ற பொருளின் விளைவு. மூளைக்கு வெளியில் சிந்தனை இருக்க முடியாது. இல்லவும் இல்லை. 
* நமது உணர்வு நிலை, அதாவது சிந்தனை உட்பட அனைத்தினதும் தோற்றுவாய்கள் வாழ்வின் பொருள் சார்ந்ந்த விடயங்களிற் காணப்படக்கூடியனவும் நம்மைச்சூழவுள்ள பொருட்களை எதிரொளிப்பனவும் ஆகும்.
*நடைமுறை அனுபவம்தான் எதற்கும் உரைகல். அதாவது பரிசோதித்தலும் உழைத்தலும்தான். நாம் கொண்டுள்ள கருத்தை சரி என்று நிரூபிக்க அதை செய்து காட்ட வேண்டியிருக்கிறது. 
* இப்போது பொருள் அதன் மிகுவுயர்ந்த வடிவாக வளர்ந்துள்ளது. அதை நாம் மனம் என்கிறோம். பொருள் சார்ந்த எச்சூழலிலிருந்து மனம் தோன்றியதோ, அதை மாற்றும் வலிமை மனதிற்கு இப்போது உண்டு. இந்த ஊற்று மூலத்தினின்றே எல்லா கருத்துக்களும் எழுந்தன.
* பொருள் புறவயமானதும், மனிதனது மனவிருப்பினின்று தனித்து இயங்கும் தன்னுரிமையுடையதுமாகும்.அதேவேளை பொருள் அனைத்துமே அறியப்படக்கூடியனவாகும். அறிய இயலாததெனவும், "தன்னளவிலான பொருள்" எனவும் எதுவுமே இல்லை. இதுவரை அறியப்படாதனவே உள்ளன. மனிதனது ஆற்றலைக் கடந்தது எனவோ , இயற்கையை மீறியது எனவோ எதுவும் இருக்க இயலாது.

பகுப்பு:மார்க்சியம்
உறவுமுறைப் பெயரிடல் வகைகள்

உலகம் முழுவதிலும் பரந்து வாழும் சமுதாயங்கள் உறவுமுறைகளுக்குப் பெயரிடுவதில் எவ்வித நியமங்களும் கிடையாது. உண்மையில் நீண்டகாலமாக நிலவிவரும் உறவுமுறைப் பெயரிடும் முறைமைகள்  கட்டுப்பாடற்ற முறையில் உருவாகியிருப்பதற்கான வாய்ப்புகள் அதிகம். எனினும் மானிடவியலாளரின் ஆய்வுகளின் அடிப்படையில் உலகில் காணப்படும் ஆயிரக்கணக்கான உறவுமுறைப் பெயரிடல் முறைமைகள் ஆறு வகைகளுக்குள் அடங்கி விடக் கூடியன என அறிந்தார்கள். இந்த ஆறு வகைகளும் இவ்வகைகளுக்குள் அடங்கும் முதலில் ஆய்வு செய்யப்பட்ட சமுதாயங்களின் பெயர்களினால் வழங்கப்படுகின்றன.

# சூடானிய முறை (*Sudanese System*)
# அவாய் முறை (*Hawaiian System*)
# எசுகிமோ முறை (*Eskimo System*)
# இரோகுவாயிசு முறை (*Iroquois System*)
# ஒமஃகா முறை (*Omaha System*)
# குரோ முறை (*Crow System*)

பகுப்பு:உறவுமுறை
கனகசூரிய சிங்கையாரியன்

**கனகசூரிய சிங்கையாரியன்** 15 ஆம் நூற்றாண்டில் யாழ்ப்பாணத்தை ஆண்ட அரசர்களுள் ஒருவன். இவனது தந்தையாகிய குணவீர சிங்கையாரியனின் குறுகிய கால ஆட்சிக்குப் பின் 1440 ஆம் ஆண்டு இவன் பதவிக்கு வந்ததான். 10 ஆண்டுகளுக்குப் பின் இலங்கையின் தென்பகுதியில் அப்போது பலமாக இருந்த கோட்டே இராசதானியின் பிரதிநிதியாகப் படையெடுத்து வந்த *சண்பகப் பெருமாள்* என்றழைக்கப்படும் சப்புமால் குமாரயா என்பவன் யாழ்ப்பாணத்தைக் கைப்பற்றவே கனகசூரியன் தனது மூன்று புதல்வர்களோடும், குடும்பத்தோடும் இந்தியாவுக்குத் தப்பி ஓடினான்.

சப்புமால் குமாரயாவின் ஆட்சி யாழ்ப்பாணத்தில் 17 வருடங்கள் நீடித்தது. 1467 இல் கோட்டே அரசன் இறக்கவே, அந் நாட்டு அரச பதவியில் கண் வைத்திருந்த சப்புமால் குமாரயா யாழ்ப்பாணத்திலிருந்து கோட்டே சென்றான். இச் சந்தர்ப்பத்தைப் பயன்படுத்திய கனகசூரியன் படைகளுடன் யாழ்ப்பாணம் வந்து மீண்டும் அதனைத் தன் வசப்படுத்திக் கொண்டு 1478 வரை 11 ஆண்டுகள் ஆட்சி நடத்தினான்.

## இவற்றையும் பார்க்கவும்
* யாழ்ப்பாண அரசர்களின் பட்டியல்

## மேற்கோள்கள்

பகுப்பு:யாழ்ப்பாண அரசர்கள்
பகுப்பு:1478 இறப்புகள்
ஆதிப் பொதுவுடைமை

**ஆதிப் பொதுவுடைமை** என்பது மனித நாகரிக வளர்ச்சியின் ஆரம்ப காலங்களில் காணப்பட்ட ஒரு சமுதாய ஒழுங்கமைப்பு ஆகும்.

இந்த ஒழுங்கமைப்பு நிலவிய காலத்தில் மனிதர் குழுக்களாகவும் குலங்களாகவும் வாழ்ந்துவந்தனர்.
மானிடவியல் ஆய்வுகளின் அடிப்படையில், இச்சமுதாய ஒழுங்கமைப்பில் பெண்ணே குலங்குழுக்களுக்கு தலைமை தாங்குபவளாகவும், தேடிப்பெறப்படும் பண்டங்கள் யாவும் குழுக்களிடையே சமமாக பகிரப்பட்டு நுகரப்பட்டதாகவும் கண்டறியப்பட்டுள்ளது.  குழுக்களின் கருவிகள், உணவு, உடை அனைத்தும் அனைவருக்கும் பொதுவானதாக இருந்தன.

பகுப்பு:மெய்யியல்
பகுப்பு:மானிடவியல்
பகுப்பு:பொருளாதார முறைமைகள்
கிழக்கு கோதாவரி மாவட்டம்

**கிழக்கு கோதாவரி** இந்தியாவின் ஆந்திர மாநிலத்தின் வடகிழக்குப் பகுதியிலுள்ள ஒரு மாவட்டமாகும். இதன் தலைநகரம் ராஜமுந்திரி ஆகும்.

## மாவட்டம் பிரிப்பு
4 ஏப்ரல் 2022 அன்று இம்மாவட்டத்தின் சில பகுதிகளைக் கொண்டு புதிய கொனசீமா மாவட்டம் மற்றும்  காக்கிநாடா மாவட்டம் நிறுவப்பட்டது.

## ஆட்சிப் பிரிவுகள்
இம்மாவட்டம் 19 மண்டலங்களுடன் ராஜமகேந்திராவரம் மற்றும் கோவூர் என இரண்டு வருவாய் கோட்டங்களைக் கொண்டுள்ளது .

### மண்டலங்கள்
கிழக்கு கோதாவரி பின்வரும் மண்டலங்களைக் கொண்டுள்ளது:

### அரசியல்
ஒரு நாடாளுமன்றம் மற்றும் ஏழு சட்டமன்ற தொகுதிகள் உள்ளன. நாடாளுமன்றத் தொகுதிகள்:

* (மக்களவை தொகுதி)

சட்டமன்றத் தொகுதிகள்:

## இதனையும் காண்க
* ஆந்திரப் பிரதேச மாவட்டங்களின் பட்டியல் 
* கொனசீமா மாவட்டம் 
* காக்கிநாடா மாவட்டம்
* ஆந்திரப் பிரதேசம்
* மாவட்டம்(இந்தியா)
## மேற்கோள்கள்

பகுப்பு:ஆந்திரப் பிரதேசத்தில் உள்ள மாவட்டங்கள்
பகுப்பு:கிழக்கு கோதாவரி மாவட்டம்
விஜயரகுநாத தொண்டைமான்

**இராஜா விஜய ரகுநாத தொண்டைமான் பகதூர்** (Vijaya Raghunatha Tondaiman) (1759 –1807) விஜயரகுநாத தொண்டமான் என அறியப்படும் இவர் புதுக்கோட்டையை 1789 முதல் 1807 பெப்ரவரி முதல்தேதி வரை வரை ஆண்ட  மன்னர் ஆவார்.

## துவக்க வாழ்க்கை
விஜய ரகுநாத தொண்டைமான் 1759 மே அன்று திருமலைராயா தொண்டைமான் சாகிப்புக்கு மகனாகப் பிறந்தார். இவர் தனி ஆசிரியரிடம் கல்வி பயின்றார்.
## ஆட்சி
இராயரகுநாத தொண்டைமானின் சிறிய தந்தையாகிய திருமலை தொண்டைமானின் மூத்த மகனான இவர், இராயரகுநாத தொண்டைமான் ஆண் வாரீசு இன்றி இறந்த பிறகு,  தன் முப்பதாவது வயதில் அரியணை ஏறினார். விஜய ரகுநாத தொண்டைமானின் ஆட்சிக் காலமானது தென்னிந்தியாவில் தொடர்ச்சியான போர்களைக் கொண்ட காலமாகும். விஜய ரகுநாத தொண்டைமான் பிரித்தானியருக்கு ஆதரவாக போரிட்டார். 1796 அக்டோபர் 17 அன்று ஆற்காடு நவாபான முகமது அலி கான் வாலாஜா இவருக்கு "ராஜா பகதூர்" என்ற பட்டத்தை வழங்கினார். பாளையக்காரர் போர்களில் விஜயரகுநாத தொண்டைமான் முக்கியப் பங்கு வகித்தார்.  வீரபாண்டிய கட்டபொம்மன் மற்றும் அவரது சகோதரர் ஊமைத்துரையை பிடிக்க பிரித்தானியருக்கு உதவியாக இருந்தார்.  இவரது சேவையை அங்கீகரிக்கும்விதமாக 1803 ஆம் ஆண்டு கீழாநிலைப் பிரதேசத்தை பிரித்தானியர் இவரிடம் ஒப்படைத்து அங்கீகரித்தனர்.

தஞ்சாவூர் மராத்திய அரசை 1799 ஆம் ஆண்டு பிரித்தானிய கிழக்கிந்திய கம்பெனி தன் ஆட்சிப்பகுதியோடு இணைத்துக்கொண்டது, அதைத் தொடர்ந்து இராமநாதபுரம் மற்றும் சிவகங்கை போன்றவை நாடு என்ற நிலையில் இருந்து சமீன்கள் என்ற நிலைக்குத் தாழ்த்தப்பட்டன.   1801 ஆம் ஆண்டு ஆற்காடு நவாப்பின் கர்நாடகப் பிரதேசங்களையும் தன் இராச்சியத்துடன் பிரித்தானிய கிழக்கிந்திய கம்பெனி இணைத்துக் கொண்டது. பிரித்தானிய கிழக்கிந்திய நிறுவனத்துக்கு புதுக்கோட்டை அரசர்கள் வழங்கிய உதவியை அங்கீகாரம் அளிக்கும் விதமாக தென் இந்தியாவின் மிகப்பெரிய சக்தியான புதுக்கோட்டை சமஸ்தானத்தை சுயாதீனமாக இருக்க அனுமதித்தனர்.

## குடும்பம்
விஜயரகுநாத தொண்டமான் முதலில் ராணி பிரயநாயகி ஆய் சாகீப்பை மணந்தர். பின்னர் ராணி ஆயிஅம்மாள் ஆயை மணந்தார். விஜயரகுநாத தொண்டமானுக்கு ஐந்து மகன்கள் பிறந்தனர், அவர்களின் இரு மகன்களான விஜயரகுநாதராய தொண்டைமான் (1797-1825) மற்றும் ரகுநாத தொண்டைமான் (1798-1839) ஆகியோர் அவருக்குப் பின் ஒருவர்பின் ஒருவராக ஆண்டனர்.
## இறப்பு
விஜய ரகுநாத தொண்டமான் 1807 பிப்ரவரி முதல் நாள் அன்று தன் 47 ஆம் வயதில் இறந்தார். இளைய ராணியாகிய ஆயிஅம்மாள் ஆய் உடன் கட்டை ஏறினார்.
## மேற்கோள்கள்

பகுப்பு:புதுக்கோட்டை சமஸ்தானம்
பகுப்பு:1759 பிறப்புகள்
பகுப்பு:1807 இறப்புகள்
எஸ்கிமோ உறவுமுறை

இம்முறை, எஸ்கிமோ இனத்தவரைத் தழுவிப் பெயரிடப்பட்டிருப்பினும், ஆங்கிலேயர் உட்படப் பல ஐரோப்பிய இனங்கள் மத்தியிலும், அமெரிக்கர்களிடமும் புழக்கத்தில் உள்ளது **எஸ்கிமோ உறவுமுறைப் பெயரிடல் வகை**யே ஆகும். 

இம்முறையில் பேசுபவரின் நேரடி உறவினர்கள் மட்டுமே தனிச் சொற்களால் குறிப்பிடப்படுகின்றனர். ஏனைய உறவினர்களைக் குறிக்க வகைச்சொற்களே பயன்படுத்தப்படுகின்றன. இதன் காரணமாக இந்தமுறையில் உறவுச் சொற்களின் எண்ணிக்கை குறைவாகவே காணப்படுகின்றது.

thumb|center|550px| உறவுமுறைகளுக்குப் பெயரிடும் ஆறு முறைகளில் ஒன்றான எஸ்கிமோ முறையை விளக்கும் படம்.

## இவற்றையும் பார்க்கவும்
* உறவுமுறைப் பெயரிடல் வகைகள்

## மேற்கோள்கள்

பகுப்பு:உறவுமுறை
ஹவாய் உறவுமுறை

**ஹவாய் உறவுமுறைப் பெயரிடல்** குடும்பத்தின் உறவுமுறைகளைப் பெயரிடும் ஓர் முறையாகும். இது 1871ல் ஹென்றி லூயிஸ் மார்கன் என்பவரால் கண்டறியப்பட்டது. உள்ள உறவுமுறைகளில் இதுவே மிகவும் எளிய முறையாகும்.
thumb|550px|center| உறவுமுறைகளுக்குப் பெயரிடும் ஆறு முறைகளில் ஒன்றான ஹவாய் முறையை விளக்கும் படம்.
ஹவாய் பெயரிடல் முறையில் பேசுபவரின் தந்தையும் அவருடைய தலைமுறையில் உள்ள அனைத்து ஆண்களும் ஒரே பெயராலும் தாயும் அவருடைய தலைமுறையில் உள்ள அனைத்து பெண்களும் ஒரே பெயராலும் அழைக்கப்படுகின்றனர். இதே போல் பேசுவரின் சகோதரனும் அவரது தலைமுறையில் உள்ள அனைத்து ஆண்களும் சகோதரியும் அனைத்து பெண்களும் ஒரே பெயராலும் அழைக்கப்படுகின்றனர்.

## இவற்றையும் பார்க்கவும்
* உறவுமுறைப் பெயரிடல் வகைகள்

பகுப்பு:உறவுமுறை
இருசமபக்க சரிவகம்

thumb|350px|right|இருசமபக்க சரிவகம்

**இருசமபக்கச் சரிவகம்** என்பது நாற்பக்க சரிவகத்தில் இணையாகா பக்கங்கள் இரண்டும் சமமாகவும் ஒரே கோணத்தில் இணையான பக்கங்களோடும் சேரும் ஒரு முற்றுப்பெறும் வரிவடிவம். பரவலாக அறியப்படும் செவ்வகமும் (நீள்சதுரம்), சதுரமும் குறிப்பிட்ட சிறப்பான இருசமபக்கச் சரிவகம் ஆகும் ஆனால் சரியும் பக்கங்கள் இணையான பக்கங்களுக்குச் செங்குத்தான கோணத்தில் அமைந்துள்ளன.

## மேற்கோள்கள்

படத்தில் காட்டப்பட்டுள்ள இருசமபக்க சரிவகத்தில் ABD, ACD என்னும் இரு முக்கோணங்களும் முற்றீடான முக்கோணங்கள். BAD என்னும் கோணமும், CDA என்னும் கோணமும் இணையானது. எனவே இது இருசமபக்கச் சரிவகத்தில், இணையான இரு பக்கங்களிலும் சேரும் மற்ற இரு பக்கங்களும் இணையான கோணங்கள் கொண்டிருக்கும்.
பகுப்பு:நாற்கரங்களின் வகைகள்
திறந்த பாடத்திட்டங்கள்

பல்கலைக்கழகங்களில் பயிற்றுவிக்கப்படும் பாடங்கள் எவ்வித கட்டணம், நிர்பந்தங்கள் இல்லாமல் இணையம் மூலம் வழங்கப்படும்பொழுது அவை **திறந்த பாடத்திட்டங்கள்** எனப்படும்.  அறிவியல் அனைவருக்கும் தடைகள் இன்றி கிடைப்பதே மனித மேன்பாட்டுக்கு உதவும் என்ற கோட்பாட்டின் செயல்பாட்டு வெளிப்பாடே திறந்த பாடத்திட்டங்கள்.  திறந்த பாடத்திட்டங்களின் முதன்மை எடுத்துக்காட்டு மாசற்சூசஸ் தொழிநுட்ப கல்லூரியின் திறந்த பாடத்திட்டம் ஆகும்.  அதன் முன்மாதிரியை பின்பற்றி யப்பான், சீனா, மற்றும் பல நாட்டு பல்கலைக்கழகங்கள் தங்கள் பாடங்களை திறந்த பாடத்திட்டங்களாக வழங்கிவருகின்றன.  

திறந்த பாடத்திட்டங்கள் மூலம் பாடங்களுக்குரிய தகவல்கள், பயிற்சிகள் தொகுக்கப்பட்டு பகிரப்படுகின்றன.  ஆசிரியர்களின் உரைகளும் ("lectures") தொகுக்கப்பட்டு வழங்கப்படுகின்றன.  

பயனர்கள் தங்களுக்கு ஏற்ற முறையில் தரப்பட்ட வசதிகளை பயன்படுத்தலாம், ஆனால் பரீட்சையோ, சான்றிதழ்களோ, ஆசிரியர் பயனர் தொடர்பாடலோ தற்சமயம் திறந்த பாடத்திட்டங்கள் மூலம் வழங்கப்படுவதில்லை.

## வெளி இணைப்புகள்
:* MIT OpenCourseWare
:* Japan OCW Allaiance 
:* Other OCW Projects 
பகுப்பு:திறந்த கல்வி அமைப்புகள்
பகுப்பு:ஆங்கில வலைத்தளங்கள்
தொடர்பியல்

தகவல் பரிமாற்ற சாதனங்களையும், அவற்றுக்குரிய கருத்துப்பொருள் அடிப்படைகளையும் ஆயும் இயல் **தொடர்பியல் (Communications)** ஆகும்.  இயற்பியல், கணிதம், இலத்திரனியல், கணினியியல், தகவல் தொழில்நுட்பம் ஆகிய இயல்களுடன் நெருங்கிய தொடர்புடையது.  

மனிதனின் அடிப்படை தேவைகளில் ஒன்று தகவல் பரிமாற்றம்.  பேச்சு, மொழி, எழுத்து, அச்சு, தூது (மனிதன், புறா), புகை சைகை, முரசு, தொலைவரி, தொலைபேசி, வானொலி, தொலைக்காட்சி, கணினி என பல நுட்ப முறைகளை தகவல் பரிமாற்றத்துக்கு பயன்படுகின்றன.  

1948 ஆண்டு பெல் ஆய்வு கூட விஞ்ஞானியான கிளாட் ஈ. ஷானான் அவர்களின் தொடர்பியலின் கணிதவியல் கோட்பாடுகள் என்ற ஆய்வுக்கட்டுரை இவ் துறையின் வளர்ச்சிக்கு அடித்தளமாக உள்ளது.  

## துணை நூல்கள்
:* க. அபிராமி. (2002). *தகவல் தொழில் நுட்பம்*. சென்னை: தமிழ்ப் புத்தகாலயம்.  

## வெளி இணைப்புகள்
பகுப்பு:தொடர்பியல்